Na osnovu Odluke Vlade Bosansko-podrinjskog kantona Goražde, broj:03-11-954/23 od 25.05.2023.godine o davanju saglasnosti na Program utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu, utvrđenog na ekonomskom kodu 614400 (HAP 001)–Subvencije javnim preduzećima, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu*

**I PREDMET JAVNOG POZIVA**

Predmet javnog poziva je prikupljanje projekata Javnih komunalnih preduzeća sa područja Bosansko-podrinjskog kantona Goražde kako bi se pružila podrška javnim komunalnim preduzećima u osiguranju tehničkih i tehnoloških standarda u proizvodnji, snabdijevanju korisnika pitkom vodom i podrške komunalnim preduzećima za pružanje što kvalitetnijih komunalnih usluga građanima Bosansko-podrinjskog kantona Goražde.

**II CILJNE GRUPE**

Na Javni poziv mogu aplicirati Javna komunalna preduzeća sa područja Bosansko-podrinjskog kantona Goražde koja imaju preko 50 radnika i koja ispunjavaju uslove u skladu sa Programom.

**III OPĆI i POSEBNI CILJEVI PROGRAMA**

Opći cilj programa je pružanje podrške javnim komunalnim preduzećima u osiguranju tehničkih i tehnoloških standarda u proizvodnji, snabdijevanju korisnika pitkom vodom i podrške komunalnim preduzećima za pružanje što kvalitetnijih komunalnih usluga građanima Bosansko-podrinjskog kantona Goražde.

Posebni ciljevi programa su:

1. podrška u nabavci prioritetne opreme za potrebe pružanja komunalnih usluga, kao potrebnih sredstava za rad;
2. podrška u nabavci opreme za sigurnost i zaštitu radnika u komunalnom preduzeću u vidu zaštitnih uniformi.

Prvi poseban cilj je pružanje podrške Javnim komunalnim preduzećima u nabavci prioritetne opreme koja je neophodna za pružanje komunalnih usluga (odvoz komunalnog otpada, sanacija kanalizacione mreže i drugo) bez koje komunalna preduzeća ne mogu osigurati pružanje komunalnih usluga, kao i nabavke pumpe ili neke druge mašine ili sanaciju istih koje se nalaze u lošem stanju i bez kojih se nebi moglo vršiti snabdijevanje vodom kao i zanavljanjem i nabavkom druge prateće opeme neophodne kod proizvodnje pitke vode kao što su pripadajući cjevovodi sa ventilima, mjerni instrumenti i druga mašinska i elektro neophodna oprema.

Drugi poseban cilj programa je pružanje podrške Javnim komunalnim preduzećima u nabavci profesionalne opreme za sigurnost i zaštitu radnika u komunalnom preduzeću u vidu zaštitnih uniformi.

**IV POTREBNA SREDSTVA ZA PROVOĐENJE PROGRAMA**

Potrebna sredstva za provođenje Programa definisana su budžetom Bosansko-podrinjskog kantona Goražde („Sl.novine BPK Goražd“, broj:1/23)na ekonomskom kodu 614400- Subvencije javnim preduzećima u iznosu od **80.000 KM**.

Maksimalni iznos granta za finsiranje ili sufinansiranje projekata iz sredstava ovog programa su definisani u rasponu za svaki specifični cilj, kako je prikazano u tabeli.

|  |  |  |  |
| --- | --- | --- | --- |
| r.br | Poseban cilj | Ukupan budžet po komponenti | Maksimalni iznos granta |
| 1. | Podrška u nabavci prioritetne opreme za potrebe pružanja komunalnih usluga, kao potrebnih sredstava za rad; | 40.000 | do 40.000 |
| 2. | Podrška u nabavci opreme za sigurnost i zaštitu radnika u komunalnom preduzeću u vidu zaštitnih uniformi. | 40.000 | do 40.000 |
|  |  |  |  |

**V ODABIR KORISNIKA SREDSTAVA**

Sve dostavljene prijedloge projekata u skladu sa odredbama Programa, procjenjuje Komisija imenovana od strane Ministra za privredu Bosansko-podrinjskog kantona Goražde.

Sredstva iz budžeta će se dodijeljivati korisnicima srazmjerno njihovom doprinosu ostvarivanja opštih ciljeva i očekivanih rezultata programa, a u skladu sa kriterijima iz programa.

Konačnu Odluku o dodjeli sredstava donosi Vlada Bosansko-podrinjskog kantona Goražde na prijedlog Ministra za privredu Bosansko-podrinjskog kantona Goražde.

VI OBAVEZNI PRILOZI

Aplikanti su dužni dostaviti prijedloge projekata u formi koja je propisana od strane Ministarstva za privredu Bosansko-podrinjskog kantona Goražde. Forma za dostavljanje prijedloga projekata, aplikacioni obrasci kao i Program Ministarstva za privredu mogu se preuzeti sa internet stranice Vlade Bosansko-podrinjskog kantona Goražde [**www.bpkgo.ba**](http://www.bpkgo.ba).

Uz aplikacioni obrazac za projekte, obavezni prilozi su:

* Ovjerena Izjava da su u poslijednje tri godine namjenski utrošili dodijeljena sredstva Ministarstvu za privredu (ukoliko su im ista dodijeljena);
* Rješenje o registraciji sa svim pojedinačnim prilozima;
* Uvjerenje o izmirenim obavezama po osnovu javnih prihoda od poreske uprave;
* Uvjerenje o izmirenju obaveza PIO/MIO sa podacima o broju prijavljenih radnika;
* Uvjerenje, potvrda ili izjava da nije pred stečajem ili likvidacijom;
* Izvještaj o finansijskom osiguranju (bilans stanja i bilans uspjeha za prethodnu godinu);
* Uvjerenje (potvrda) ili izjava da bankovni račun nije u blokadi i broj žiro – računa;
* Uvjerenje o izmirenim obavezama od Uprave za indirektno oporezivanje (ukoliko je u sistemu PDV-a),

**VII PODNOŠENJE PRIJEDLOGA PROJEKATA I ZAHTJEVA**

Aplikacioni obrazac sa traženim prilozima dostavlja se u zatvorenoj koverti na adresu: Ministarstvo za privredu Bosansko-podrinjskog kantona Goražde - ul. Višegradska br.2, Goražde 73000,

sa naznakom:

Javni poziv za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu.

**„NE OTVARAJ“**

Rok za dostavljanje ponuda je 15 dana od dana prve objave Javnog poziva putem sredstava javnog informisanja, putem objave na stranici Vlade Bosansko-podrinjskog kantona Goražde i oglasnih ploča Vlade Bosansko-podrinjskog kantona Goražde i Ministarstva za privredu Bosansko-podrinjskog kantona Goražde.

Nepotpune i neblagovremene aplikacije neće se uzimati u razmatranje. Uvjerenja nesmiju biti starija od 3(tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene a takođe ovjera ne smije biti starija od tri mjeseca.

VIII. OSTALE ODREDBE

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

Broj: 04-11-\_\_\_\_\_\_\_\_\_\_\_\_\_\_

Goražde, 30.05.2023.godine

**M I N I S T A R**

***Zijad Briga***